For å muliggjøre en bred tredje boligsektor i Norge er det både nødvendig med lovendringer, både for plan- og bygningsloven og loven om tomtefeste. Det er nødvendig at kommuner kan stille kommunal garantier for lån, eller låne ut penger selv, til ikke-kommersielle aktører, slik kommunen gjør både i Wien, Zurich og København. Men også en aktiv tomtepolitikk og anledning til å stille krav både til andel ikke-kommersielle boliger i et område, og et tak på byggekostnader, slik at kostnadsbasert leie blir lav nok. Videre må det også for ikke-kommersielle boligaktører være mulig å feste tomt med stor grad av avtalefrihet. Det vil si at de må kunne feste tomt i eksempelvis 100 år eller tidsubegrenset.